pythainlp/thai_wikipedia_clean_20230101 huggingface dataset:
ดนตรีคันทรี  เป็นแนวเพลงที่ได้รับความนิยมเกิดในแถบสหรัฐอเมริกาทางตอนใต้และทางภูเขาแอพพาลาเชียน มีต้นกำเนิดจากดนตรีโฟล์ก, ดนตรีเคลติก, ดนตรีกอสเปล และดนตรีโอลด์-ไทม์ และพัฒนาอย่างรวดเร็วในช่วงทศวรรษ 1920 คำว่า "คันทรี" เริ่มใช้กันในยุคทศวรรษ 1940 เมื่อก่อนหน้าที่ดนตรีฮิลบิลลีเสื่อมลงไป จนคำนี้มีการใช้อย่างกว้างขวางในยุค 1970 ขณะที่คำว่า "คันทรี" และ "เวสต์เทิร์น" ได้มีการใช้น้อยลงในช่วงนั้น ยกเว้นในสหราชอาณาจักรและไอร์แลนด์ ในขณะที่ในสหรัฐอเมริกายังคงใช้คำนี้กันอย่างปกติอยู่
แนวเพลงคันทรียังได้มีศิลปินที่มียอดขายสูงสุดตลอดกาล อย่าง เอลวิส เพรสลีย์ซึ่งต่อมาได้รวมแนวเพลง ร็อกแอนด์โรล เข้ามา และศิลปินร่วมสมัยอย่างการ์ธ บรูกส์ ที่มียอดขายอัลบั้ม 128 ล้านชุด ถือเป็นศิลปินเดี่ยวที่มียอดขายอัลบั้มสูงที่สุดในประวัติศาสตร์อเมริกา
ขณะที่ยอดขายอัลบั้มของเพลงส่วนใหญ่อยู่ในขาลง ในปี 2006 เพลงคันทรีมียอดขายใน 6 เดือนแรกของปี เพิ่มขึ้น 17.7 เปอร์เซนต์ ด้วย 36 ล้านชุด มากกว่านั้นกลุ่มผู้ฟังในยังมีกลุ่มคนฟังมากที่สุดในรอบเกือบ 10 ปี มียอดถึง 77.3 ล้านคนทุกอาทิตย์ จากสถิติการจัดอันดับทางวิทยุของ Arbitron Inc
ดนตรีคันทรี
10 ไฮเจีย
10 ไฮเจีย  เป็นดาวเคราะห์น้อยดวงหนึ่งในแถบดาวเคราะห์น้อย มีขนาดเส้นผ่านศูนย์กลางในแนวรีประมาณ 350 - 500 กิโลเมตร และมีมวลคิดเป็นประมาณ 2.9% ของมวลรวมทั้งหมดของดาวเคราะห์น้อยในแถบหลัก ถือเป็นดาวเคราะห์น้อยที่ใหญ่ที่สุดเป็นลำดับที่สี่ทั้งโดยปริมาตรและมวล รวมถึงเป็นดาวเคราะห์น้อยขนาดใหญ่ที่สุดสำหรับกลุ่มดาวเคราะห์น้อยมืด (คือ ดาวเคราะห์น้อยประเภท C) ซึ่งมีส่วนประกอบคาร์บอนอยู่บนพื้นผิวค่อนข้างมาก
แม้ไฮเจียจะเป็นดาวเคราะห์น้อยที่มีขนาดใหญ่มาก แต่ด้วยพื้นผิวที่ค่อนข้างมืดและยังอยู่ห่างจากดวงอาทิตย์มาก จึงปรากฏให้โลกเห็นเพียงริบหรี่ ดาวเคราะห์น้อยอื่นที่มีขนาดเล็กกว่าจึงถูกค้นพบก่อนที่ แอนนาเบล เดอ แกสปารีส จะค้นพบไฮเจียเมื่อวันที่ 12 เมษายน ค.ศ. 1849 ไฮเจียมีค่าความส่องสว่างปรากฏต่ำกว่าเวสต้าถึง 4 เท่า และต้องใช้กล้องโทรทรรศน์ขนาด 100 มม. เป็นอย่างน้อย จึงจะสามารถมองเห็น
แคเตอร์แฮม
แคเตอร์แฮม หรือ คาเตอร์แฮม (ชื่อบริษัท: Caterham Cars Ltd) เป็นบริษัทผลิตรถยนต์สปอร์ตน้ำหนักเบาสัญชาติอังกฤษ บริษัทนี้เริ่มก่อตั้งขึ้นที่เมืองแคเตอร์แฮม มณฑลเซอร์รีย์ ในอังกฤษ
รถรุ่นที่มีชื่อเสียงมากที่สุดของแคเตอร์แฮม คือแคเตอร์แฮม เซเว่น (Caterham Seven) ซึ่งเป็นรุ่นที่ได้รับการพัฒนามาจากรถโลตัส เซเว่น รุ่นที่สาม ที่มีขายครั้งแรกในปี พ.ศ. 2511 ซึ่งออกแบบโดยโคลิน แชพแมน
เมื่อบริษัทรถยนต์โลตัสเปิดตัวรถโลตัส เซเว่น รุ่นแรกในปี พ.ศ. 2500 ก็เป็นที่สนใจในหมู่ผู้ที่ชื่นชอบยานยนต์ เนื่องจากเป็นรถสปอร์ตที่มีน้ำหนักเบา ราคาถูก (ในขณะนั้น) และสามารถนำไปใช้แข่งได้ หลังจากนั้นจึงมีรถโลตัส เซเว่น รุ่นที่สอง, สาม และสี่ ในปี พ.ศ. 2503, พ.ศ. 2511 และ พ.ศ. 2513 ตามลำดับ
เดิมบริษัทแคเตอร์แฮมเป็นผู้จัดจำหน่ายรายใหญ่ของรถโลตัส เซเว่น ตั้งแต่ทศวรรษที่ 1960 และภายหลังจากที่บริษัทโลตัสได้ประกาศยุติการผลิตรถรุ่นเซเว่นแล้ว Graham Nearn เจ้าของบริษัทแคเตอร์แฮมในขณะนั้น ได้ซื้อสิทธิ์ในการผลิตรถเซเว่นนี้ต่อจากบริษัทรถยนต์โลตัสในปี พ.ศ. 2516 และได้เริ่มการผลิตรถโลตัส เซเว่น รุ่นที่สี่ ในนามรถแคเตอร์แฮม เซเว่น ในปีเดียวกัน แต่ไม่ประสบความสำเร็จเท่าใดนัก จึงได้เปลี่ยนไปผลิตตามแบบรถโลตัส เซเว่น รุ่นที่สามแทนในปี พ.ศ. 2517
สำนักงานใหญ่ โรงงาน และโชว์รูมใหญ่ของแคเตอร์แฮม แต่เดิมจะตั้งอยู่ในเมืองแคเตอร์แฮม มณฑลเซอร์รีย์ ในอังกฤษ ต่อมาในปี พ.ศ. 2530 บริษัทได้ย้ายสำนักงานใหญ่และโรงงานไปที่เมืองดาร์ตฟอร์ด มณฑลเคนต์ ในอังกฤษ ทั้งนี้ โชว์รูมและศูนย์บริการเดิมในเมืองแคเตอร์แฮมยังคงเปิดทำการอยู่เช่นเดิม
รถแคเตอร์แฮมมีลักษณะเป็นแบบเครื่องยนต์วางหน้า ขับเคลื่อนล้อหลัง และมีสองที่นั่ง รถที่ผลิตขึ้นมานั้นจะมีสมรรถนะค่อนข้างสูง และมีน้ำหนักตัวรถเบา (บางรุ่นมีน้ำหนักน้อยกว่า 500 กิโลกรัม)
รถแคเตอร์แฮมจะมีระบบความปลอดภัยต่างๆ ในตัวรถอยู่ไม่มากนัก และไม่มีระบบต่างๆ ที่ไม่จำเป็น ทำให้รถมีน้ำหนักเบา และเครื่องยนต์กลไกจะไม่ซับซ้อนมากนักเมื่อเทียบกับรถรุ่นใหม่โดยทั่วไปในปัจจุบัน
รถแบบซื้อไปประกอบเอง.
รถโลตัส เซเว่น แต่เดิมนั้น นอกจากจะจำหน่ายในแบบรถใหม่ที่ประกอบเสร็จเรียบร้อยแล้ว ยังมีการจำหน่ายในแบบขายชิ้นส่วนใหม่ครบทั้งคัน  เพื่อให้ผู้ซื้อนำไปประกอบ โดยการประกอบชิ้นส่วนเองนั้นจะสามารถหลีกเลี่ยงภาษีรถยนต์ใหม่ของสหราชอาณาจักรได้ และรถแคเตอร์แฮมเองก็มีจำหน่ายในแบบชิ้นส่วนประกอบเช่นเดียวกัน โดยบางชิ้นส่วนหลักที่มีชิ้นส่วนย่อยจำนวนมาก เช่น เครื่องยนต์ ชุดเกียร์ เป็นต้น จะผลิตมาเรียบร้อยแล้วจากโรงงานผู้ผลิตชิ้นส่วนนั้นๆ อีกทีหนึ่ง เพื่อให้นำชิ้นส่วนใหญ่ๆ ไปประกอบได้ทันที หรือหากจะซื้อไม่ครบทุกชิ้นส่วน เพื่อนำชิ้นส่วนจากแหล่งอื่นมาติดตั้งแทน เช่น เครื่องยนต์ ล้อ ฯลฯ ก็สามารถทำได้
ปัจจุบัน นอกเหนือจากการจำหน่ายรถใหม่ที่ประกอบเรียบร้อยแล้ว แคเตอร์แฮมยังคงมีการจำหน่ายรถในลักษณะจำหน่ายชิ้นส่วนประกอบอยู่ ยกเว้นรุ่น CSR (รถเซเว่นรุ่นที่ 6) ที่ไม่มีการจำหน่ายในลักษณะแยกชิ้นส่วน
แคเตอร์แฮมในตลาดโลก.
เนื่องจากรถแคเตอร์แฮมนั้นเป็นที่รู้จักนอกสหราชอาณาจักร แคเตอร์แฮมจึงได้ส่งออกรถออกไปจำหน่ายยังประเทศอื่นมากขึ้น ทั้งแบบประกอบเสร็จสมบูรณ์ และแบบชุดชิ้นส่วนประกอบ โดยจะขึ้นอยู่กับกฎระเบียบและข้อบังคับต่างๆ ของประเทศปลายทาง
ในสหรัฐอเมริกา รถแคเตอร์แฮมมีจำหน่ายเฉพาะในแบบชิ้นส่วนประกอบเองเท่านั้น เนื่องจากไม่มีระบบความปลอดภัยสมัยใหม่บางประการ ซึ่งเป็นข้อบังคับในสหรัฐฯ ที่กำหนดให้ผู้ผลิตรถยนต์ต้องติดตั้งในรถใหม่ แต่ไม่ได้บังคับรวมไปถึงบุคคลหรือกลุ่มบุคคลที่ประกอบรถยนต์ขึ้นเอง อย่างไรก็ตาม ผู้ซื้อไม่จำเป็นต้องประกอบเอง โดยอาจว่าจ้างตัวแทนจำหน่ายหรือผู้อื่นให้ประกอบรถแทน
แคเตอร์แฮม 21.
ในปี พ.ศ. 2537 แคเตอร์แฮมผลิตรถอีกรุ่นหนึ่งคือ แคเตอร์แฮม 21 ซึ่งใช้โครงสร้างพื้นฐานคล้ายคลึงกับรุ่นเซเว่น แต่มีตัวถังเป็นแบบโรดสเตอร์ รถรุ่นนี้ไม่ประสบความสำเร็จทางการค้า เนื่องจากรถโลตัส อีลิส (Lotus Elise) ที่มีลักษณะคล้ายคลึงกัน และใช้เครื่องยนต์แบบเดียวกับรุ่น 21 นั้นเป็นรถที่ดูดีกว่า และขายดีกว่ามาก แคเตอร์แฮมหยุดผลิตรถรุ่นนี้ไปในปี พ.ศ. 2542
คาเตอร์แฮม
ออลเทอร์นาทิฟฮิปฮอป
ออลเทอร์นาทิฟฮิปฮอป  หรือ ออลเทอร์นาทิฟแร็ป เป็นแนวเพลงที่อธิบายความกว้างขวางออกไปของแนวเพลงฮิปฮอป โดยออลมิวสิก อธิบายไว้ว่า ออลเทอร์นาทิฟแร็ปหมายถึงกลุ่มฮิปฮอปที่ปฏิเสธเพลงแบบเดิม ๆ ที่มีอยู่ของแร็ปอย่างแก๊งสตา, เบส, ฮาร์คอร์ และปาร์ตี้แร็ป พวกเขาละลายแนวเพลง โดยใส่ฟังก์ ป็อป/ร็อก หรือแจ๊ซ โซล และเร้กเก้เข้าไป
สตีเฟน ร็อดริก อ้างถึงวงอย่าง อาร์เรสเตด เดเวล็อปเมนต์, เบสเฮด และ เดอะ ดิสโพเซเบิล ฮีโรส์ ออฟ ฮิปฮอปริซี เป็นตัวอย่างของออลเทอร์นาทิฟฮิปฮอป โดยมีวงอย่าง อาร์เรสเตด เดเวล็อปเมน และเดอะฟูจีส์ ที่ถือเป็นวงแรก ๆ ที่ประสบความสำเร็จในกระแสหลัก และตั้งแต่ช่วงกลางคริสต์ทศวรรษ 90 ค่ายเพลงอย่าง รอว์คุส มีศิลปินที่ประสบความสำเร็จกับแนวเพลงออลเทอร์นาทิฟแร็ปอย่าง แบล็กสตาร์, ฟาโรห์ มอนช์ และ มอส เดฟ
นอกจากนั้นแล้ว ศิลปินในแนวออลเทอร์นาทิฟแร็ปส่วนใหญ่มีแนวโน้มจะมีแฟนในกลุ่มของออลเทอร์นาทิฟร็อกด้วย ซึ่งอาจมากกว่ากลุ่มคนฟังฮิปฮอปหรือป็อป
เวสตา
เวสตา หรือ เวสต้า (Vesta) อาจหมายถึง
อัลเทอร์เนทีฟ ฮิปฮอป
อัลเทอร์เนทีฟแร็ป
ช่องว่างเคิร์กวูด
ช่องว่างเคิร์กวูด หรือ ช่องแคบเคิร์กวูด  เป็นช่องว่างของการกระจายตัวของดาวเคราะห์น้อยในแถบดาวเคราะห์น้อยที่ค่ากึ่งแกนเอกต่างๆ (หรือเทียบเท่ารอบการโคจรของมัน) ดังแสดงให้เห็นในแผนภาพฮิสโตแกรมข้างล่างนี้ ตำแหน่งของช่องว่างเคิร์กวูดมีความสัมพันธ์กับตำแหน่งการสั่นพ้องของวงโคจรกับดาวพฤหัสบดี
ยกตัวอย่างดังนี้ มีดาวเคราะห์น้อยอยู่จำนวนน้อยมากที่ค่ากึ่งแกนเอกใกล้เคียงกับ 2.50 หน่วยดาราศาสตร์ หรือคาบโคจร 3.95 ปี ซึ่งหมายถึงดาวเคราะห์น้อยเหล่านี้ต้องโคจรไปสามรอบจึงจะเท่ากับรอบโคจรของดาวพฤหัสบดี 1 รอบ (ดังนั้นจึงเรียกตำแหน่งนี้ว่า การสั่นพ้องวงโคจร 3:1) ตำแหน่งการสั่นพ้องวงโคจรแห่งอื่นๆ มีความสัมพันธ์กับคาบโคจรของดาวพฤหัสบดีแบบเป็นเลขจำนวนเต็มเช่นเดียวกัน แรงสั่นพ้องนี้ไล่ให้ดาวเคราะห์น้อยออกไปจากบริเวณ ขณะที่ยอดแหลมในแผนภาพฮีสโตแกรมมักแสดงถึงการรวมกลุ่มกันของตระกูลดาวเคราะห์น้อยขนาดใหญ่
ผู้ที่สังเกตเห็นช่องว่างนี้เป็นครั้งแรก คือ แดเนียล เคิร์กวูด ในปี ค.ศ. 1857 ทั้งยังสามารถอธิบายความสัมพันธ์ของตำแหน่งช่องว่างเหล่านี้กับวงโคจรของดาวพฤหัสบดีด้วย
ฟังกี้
เวสต้า
แคลอรี่ บลาห์ บลาห์
พระศอ
อาร์เอ็มเอส ไจแกนติก
พรีเควล
พรีเควล  เป็นเรื่องที่แต่งขึ้นโดยนักเขียน กล่าวถึงเหตุการณ์ที่เกิดขึ้นก่อนหน้า เรื่องที่เคยบรรยายในงานเขียนก่อนๆ
การเน่าเปื่อย
การเน่าเปื่อย  เป็นการเปลี่ยนแปลงหลังการตายตามธรรมชาติอย่างหนึ่งของร่างกายสิ่งมีชีวิต เมื่อเกิดการตายและหัวใจหยุดเต้น ร่างกายจะเกิดการเปลี่ยนแปลงหลังการตายตามลำดับก่อนหลัง โดยเกิดรอยเขียวช้ำหลังตาย สภาพแข็งทื่อหลังตาย การลดลงของอุณหภูมิร่างกายหลังตายและเกิดการเน่าเปื่อยในลำดับสุดท้าย ซึ่งการเน่าเปื่อยของร่างกาย จะเกิดจากการสลายตัวของเนื้อเยื่อภายในร่างกายโดยมีหลักการเน่าเปื่อยสองประการคือ การสลายตัวเองและการเน่าสลาย
รูปแบบการเน่าเปื่อย.
การสลายตัวเอง.
การสลายตัวเอง  เป็นการเกิดจากปฏิกิริยาทางเคมีที่มีน้ำย่อยเซลล์ออกมาจากตัวเอง ทำให้เนื่อเยื่อเกิดการสลายตัว และเนื่องจากการสลายตัวของเซลล์เองเป็นปฏิกิริยาทางเคมี จึงขึ้นอยู่กับอุณหภูมิและสภาพของสิ่งแวดล้อมประกอบด้วย ถ้าอุณหภูมิสูงจะเกิดปฏิกิริยาการเน่าสลายตัวอย่างรวดเร็วเช่น ศพในบริเวณทะเลทราย ความร้อนระอุของทรายจะเป็นตัวช่วยเร่งให้ศพเกิดการเน่าสลายตัวเร็วยิ่งขึ้น ในทางตรงกันข้ามถ้าอุณหภูมิต่ำจะเกิดปฏิกิริยาการเน่าสลายตัวอย่างช้าเช่น ศพในบริเวณขั้วโลกเหนือ ความเย็นของหิมะ ธารน้ำแข็งจะเป็นตัวช่วยรักษาสภาพของศพให้เกิดการเน่าสลายตัวอย่างช้า ๆ อวัยวะภายในร่างกายส่วนใดที่มีน้ำย่อยเซลล์จำนวนมาก อวัยวะในส่วนนั้นจะเกิดการเน่าสลายตัวอย่างรวดเร็ว เช่นเมื่อตายร่างกายจะเกิดการย่อยสลายที่บริเวณตับอ่อน ซึ่งจะเกิดการเน่าสลายตัวก่อนหัวใจเป็นต้น
การสลายตัวในร่างกาย เกิดจากแบคทีเรียทำปฏิกิริยาเคมีในเนื้อเยื่อของร่างกาย เนื่องจากแบคทีเรียส่วนใหญ่มีอยู่ในลำไส้ใหญ่อยู่แล้ว หลังตายแบคทีเรียเหล่านี้จะเริ่มพัฒนาการและเจริญเติบโตมากขึ้น รวมทั้งเริ่มปรากฏให้เห็นเป็นสิ่งแรกในร่างกายคือการเริ่มมีสีเขียวจาง ๆ ที่บริเวณท้องน้อย เมื่อตายมาประมาณ 24 ชั่วโมง จะพบว่าบริเวณท้องน้อยด้านขวาจะเริ่มปรากฏสีเขียวมากกว่าด้านซ้าย เนื่องจากการเจริญเติบโตของแบคทีเรียในบริเวณนั้นจะสร้างก๊าซซึ่งส่วนใหญ่เป็นก๊าซไฮโดรเจนซัลไฟด์ ซึ่งก๊าซนี้จะซึมซาบไปทุกส่วนของร่างกาย วิ่งไปตามเส้นเลือดทุกเส้นทำให้เส้นเลือดเกิดเป็นสีเขียวคล้ำ เป็นลวดลายมองดูคล้ายกับลายของหินอ่อนปรากฏบนบริเวณผิวหนังทั่วทั้งร่างกายเรียกว่า "Marbling"
การเน่าสลาย.
การเน่าสลาย  ในส่วนต่าง ๆ ของร่างกาย จะเกิดหลังจากเกิดการเน่าสลายของเซลล์ ตามใบหน้า ไหล่และหน้าอกเริ่มเกิดสีเขียวคล้ำและเพิ่มจำนวนมากขึ้นเรื่อย ๆ ร่างกายค่อย ๆ เกิดการอืดมากขึ้น บริเวณผิวหนังเริ่มเกิดถุงน้ำจากการที่เนื้อเยื่อใต้ผิวหนังเกิดการเน่าสลายตัว ทำให้เกิดน้ำเหลืองดันใต้ผิวหนังส่งผลให้ผิวหนังโป่งบวมมากขึ้น และต่อมาผิวหนังก็จะเกิดการเน่าปริและหลุดลอกออกไป เส้นผม เส้นขนตามบริเวณร่างกายเกิดการหลุดออก ในช่วงระยะเวลานี้จะพบมีน้ำเหลืองซึ่งมีลักษณะสีแดงคล้ำไหลออกมาทางปากหรือทางจมูกของศพอีกด้วย
ระยะแรก.
การเน่าสลายของร่างกายในระยะแรก จะมีน้ำเหลืองจำนวนมากไหลออกมาขังอยู่ตามช่องต่าง ๆ ในร่างกายเช่นในบริเวณช่องอก ช่องท้อง และในขณะเดียวกันร่างกายก็จะเกิดบวมพองมากขึ้นเรื่อย ๆ เนื่องจากเกิดจากแรงดันของก๊าซที่เกิดขึ้นในร่างกาย ก๊าซที่มีการเพิ่มจำนวนมากขึ้นเรื่อย ๆ จะทำให้ลิ้นในกระพุ้งแก้มถูกดันออกมาจุกที่ปากในลักษณะของลิ้นจุกปาก เพดานปากและลิ้นไก่เกิดการเน่า ลูกนัยน์ตาทั้งสองข้างจะถูกแรงดันให้ทะลักล้นออกมานอกเบ้าตา ในผู้ชายถุงอัณฑะจะเกิดการโป่งบวมพอง อวัยวะเพศชายมีลักษณะบวมเป่งและมีน้ำเหลืองไหลเยิ้ม ในผู้หญิงจะเกิดการบวมพองที่ทวารหนักและช่องคลอด จะถูกแรงดันทำให้เกิดการแบะออกมาภายนอก ร่างกายทั่วไปถูกดันจนข้อต่าง ๆ มีการงอเข้ามาเล็กน้อย นิ้วมือบวมเป่งจนดันกันให้กางออกทั้งสองข้าง ซึ่งระยะเวลานี้เรียกว่าเกิดการอืดของร่างกายอย่างเต็มที่ ในอุณหภูมิทั่วไปในประเทศไทยประมาณ 3-4 วันหลังจากตาย
ระยะสุดท้าย.
หลังจากการเน่าสลายตัวในระยะแรก อวัยวะบางส่วนจะเกิดจากหลุดลอก หลังจากในช่วงระยะเวลาประมาณ 3-4 วัน เนื้อเยื่อจะเริ่มสลายตัวมากยิ่งขึ้นจนเริ่มมองเห็นกระดูกบริเวณหน้าผากหรือโหนกแก้ม ซึ่งการเน่าสลายตัวของร่างกายในช่วงระยะเวลานี้ จะใช้เวลาประมาณ 7 วันและเริ่มมากขึ้นจนเห็นมองกระดูกซี่โครงและอวัยวะภายในช่องอกที่เน่าสลายตัวอยู่ภายใน เมื่อเวลาประมาณ 2 อาทิตย์การเน่าสลายตัวจะเพิ่มมากขึ้นจนเกิดการสลายตัวในช่องท้อง จนสามารถมองเห็นอวัยวะต่าง ๆ ได้เกือบหมดในช่วงระยะเวลาประมาณ 3 อาทิตย์ และเมื่อ 4 อาทิตย์หลังจากตาย ร่างกายจะเกิดการเปลี่ยนแปลงหลังการตายและการเน่าสลายตัวจนมองเห็นกระดูกเกือบทั้งตัว
หลังจากนั้นเนื้อเยื่อภายในร่างกายยังคงย่อยสลายตัวต่อไป จนเส้นเอ็นต่าง ๆ ที่ยึดตามข้อกระดูกเริ่มหลุดออกจากกัน กระดูกนิ้วมือ กระดูกนิ้วเท้าหลุดแยกออกจากกัน ข้อมือ ข้อเท้าหลุดออกจากกัน การเน่าสลายตัวของร่างกายในช่วงระยะเวลานี้จะใช้เวลาประมาณ 3 เดือน ร่างกายจะคงเหลือเพียงกระดูกสันหลังเท่านั้นที่ยังคงยึดติดกันอยู่ได้ และในช่วงระยะเวลา 6 เดือนหลังจากตาย กระดูกทุกชิ้นในร่างกายจะหลุดออกจากกันจนเกือบหมด และยังอาจจะได้กลิ่นเหม็นเน่าของกระดูกซึ่งคงมีอยู่ตลอดเวลา กลิ่นเหม็นเน่านี้อาจจะมีต่อไปอีกนานหลายเดือนกว่าจะหมดกลิ่น ในช่วงระยะเวลาประมาณว่า 1 ปี ศพจะคงเหลือแต่เพียงโครงกระดูกขาวโพลน ปราศจากเนื้อเยื่อใด ๆ หลงเหลืออยู่อีกต่อไป
การเน่าสลายในความร้อน.
บางครั้งศพที่อยู่ในสภาพแวดล้อมหรือภูมิประเทศที่มีสภาพอากาศร้อนและแห้งจัดเช่นในแถบทะเลทราย ร่างกายของผู้ตายอาจเกิดเป็นมัมมี่  ขึ้นเองตามธรรมชาติ โดยบริเวณผิวหนังทั่วทั้งร่างกายเริ่มเปลี่ยนสีจากสีผิวหนังเดิมเกิดการเปลี่ยนแปลงออกไปเป็นลักษณะคล้ายหนังหมูตากแห้ง แม้สภาพภายนอกจะเกิดการเปลี่ยนแปลงในลักษณะของการแห้งแบบตายซาก แต่เนื่อเยื่อภายในจะยังคงสลายตัวต่อไป โดยที่ความร้อนจากทะเลทราย จะเป็นตัวแปรอย่างดีในการช่วยรักษาสภาพของศพไม่ให้เกิดการเน่าสลาย
ดังนั้นเมื่อมีการค้นพบมันมี่ในแถบอียิปต์ จะสามารถพบร่างกายมนุษย์ที่อยู่ในภาพที่ครบถ้วนสมบูรณ์ ยกเว้นแต่เพียงผิวหนัง ใบหน้า นิ้วมือเท่านั้นที่จะเกิดการเปลี่ยนแปลงทางร่างกาย หดแฟบลงเหลือแต่หนังหุ้มกระดูกเท่านั้น ซึ่งการเน่าสลายในสภาพแวดล้อมที่มีอากาศเย็นหรือในโคลนตม จะเป็นการช่วยรักษาสภาพของศพได้เป็นอย่างดี ไม่ให้เกิดการเน่าสลายตามธรรมชาติได้อีกด้วย
การเปลี่ยนแปลงของเนื้อเยื่ออีกแบบหนึ่ง ที่จะทำให้เนื้อเยื่อไม่สลายตัวเรียกว่าอดิโพเซีย  เนื่องจากแบคทีเรียบางชนิดเช่น "Clostridium Perfringens" เกิดปฏิกิริยาให้เนื้อเยื่อไขมันเกิดการเปลี่ยนเป็นกรดบางประเภท Oleic, Palmitic and Stearic Acid ทำให้เนื้อก้อนนั้นมีลักษณะคล้ายก้อนขี้ผึ้ง สีออกเทาถึงน้ำตาล และมักพบในบริเวณเนื้อเยื่อไขมันในศพที่มักจะอยู่ในน้ำ ซึ่งต่อไปจะแข็งตัวแห้งเป็นของแข็งที่เปราะได้
ยางาเตะ คูรุ ฮิ โนะ ทาเมนิ
เป็นละครพิเศษ 1 ตอนจบที่ออกฉายทางสถานีโทรทัศน์ฟูจิ เมื่อวันที่ 6 พฤษภาคม 2548 บอกเล่าถึงเรื่องราวของตัวละครเอกซึ่งมีอาชีพเป็นนางพยาบาลของสถานีอนามัยประจำชุมชน มีหน้าที่คอยดูแลผู้ป่วยที่พักฟึ้นหรือรักษาตัวอยู่ที่บ้าน ความยากลำบากในการทำงานของแพทย์และพยาบาลเหล่านั้น รวมทั้งความรู้สึกของผู้ป่วยและครอบครัวที่เลือกรักษาตัวที่บ้าน มากกว่าการพักฟึ้นที่โรงพยาบาล
http://www.qzc.co.jp/DORAMA_CGI/DORAMA1.EXE?RECNUM=38539
เฮียวโก
สโมสรฟุตบอลท็อตแน่ม ฮ็อทสเปอร์
เฟเทิลเฟรม
ไดนาสตี้วอริเออร์
ไดนาสตี้ วอริเออร์
เฟทัล เฟรม
ซามูไร วอริเออร์
ขบวนการอมัล
จุดประสงค์ดั้งเดิมของอมัลคือต้องการให้มีการยอมรับชาวเลบานอนนิกายชีอะห์ และต้องการให้ภาคใต้ของเลบานอนเป็นแหล่งรวมของชาวชีอะห์ อมัลต่อสู้ด้วยกองทหารต่อต้านผู้อพยพชาวปาเลสไตน์ในสงครามกลางเมืองเลบานอน หลังสงคราม กองทหารอมัลออกมาต่อต้านกลุ่มของชาวชีอะห์อีกกลุ่มคือฮิซบุลลอหฺจากเบรุต กองทหารสิ้นสุดลงโดยการแทรกแซงของซีเรีย
ใน พ.ศ. 2517 ก่อตั้งขบวนการโดยอิมามผู้นำนิกายชีอะห์ Musa al-Sadr และสมาชิกสภา Hussein el-Husseini ต่อมา 20 มกราคม พ.ศ. 2518 จัดตั้งแนวป้องกันอิสลามในฐานะเป็นกองทหารของขบวนการที่จัดตั้งโดย al-Sadr และเป็นที่รู้จักในเวลาต่อมาในชื่ออมัล
อมัลระหว่างสงครามเลบานอน.
ใน พ.ศ. 2523 Hussein el-Husseini ลาออกจากการเป็นผู้นำของอมัลหลังจากปฏิเสธคำร้องขอของประธานาธิบดีซีเรีย ฮาเฟซ อัล-อาซัดที่ต้องการให้ร่วมมือกับองค์กรปลดปล่อยปาเลสไตน์ ใน พ.ศ. 2525 Nabih Berri จากอมัล Walid Jumblatt จากพรรคสังคมนิยมก้าวหน้าดรูซ และ Elie Hobeika จากกองกำลังเลบานอนลงนามในข้อตกลงไตรภาคีในดามัสกัสเพื่อสนับสนุนให้ยุติสงคราม แต่ข้อตกลงนี้ไม่บรรลุผลเพราะการเพิกถอนของ Elie Hobeika ต่อมา พ.ศ. 2532 อมัลยอมรับข้อตกลงตาอิฟเพื่อยุติสงครามประชาชน
สงครามค่ายผู้อพยพ.
สงครามค่ายผู้อพยพเป็นการต่อสู้ที่เกิดขึ้นราว พ.ศ. 2528 ระหว่างอมัลและกลุ่มชาวปาเลสไตน์ ในระหว่างเหตุการณ์นี้ ฮิซบุลลอหฺสนับสนุนปาเลสไตน์ ส่วนซีเรียสนับสนุนอมัล
การรบครั้งแรก พ.ศ. 2528.
แม้ว่าผู้อพยพชาวปาเลสไตน์ส่วนใหญ่ถูกขับไล่เนื่องจากการรุกรานของอิสราเอลเมื่อ พ.ศ. 2525 แต่กองทหารของปาเลสไตน์เริ่มฟื้นตัวหลังจากอิสราเอลถอนทหารออกจากเบรุต และเมืองอื่น ๆ ซีเรียมองดูการเติบโตนี้ด้วยความกังวลใจ ในดามัสกัส มีการควบคุมองค์กรชาวปาเลสไตน์น้อยและการเติบโตของกองทหารปาเลสไตน์อาจนำไปสู่การรุกรานของอิสราเอล ในเลบานอนความสัมพันธ์ระหว่างผู้นับถือนิกายชีอะห์และชาวปาเลสไตน์ (นับถือนิกายซุนนี) ตึงเครียดมาตั้งแต่ พ.ศ. 2511 หลังจากกองทหารนานาชาติถอนกำลังออกจากเบรุตเมื่อเดือนกุมภาพันธ์ พ.ศ. 2527 อมัลเข้าควบคุมเบรุตตะวันตก และตั้งค่ายรอบ ๆ ค่ายผู้อพยพที่อยู่ในเบรุตตอนใต้ ต่อมาเมื่อ 15 เมษายน พ.ศ. 2528 อมัลโจมตี อัล-มูรอบิตุน กองทหารนิกายซุนนีของเลบานอนซึ่งมีความใกล้ชิดกับองค์กรปลดปล่อยปาเลสไตน์ในเลบานอน ผลปรากฏว่าอัล-มูรอบิตุนเป็นฝ่ายแพ้และหัวหน้ากลุ่มคือ Ibrahim Kulaylat ถูกเนรเทศ ต่อมา 19 พฤษภาคม พ.ศ. 2528 การสู้รบอย่างรุนแรงเกิดขึ้นอีกระหว่างอมัลกับชาวปาเลสไตน์ที่อยู่ภายใต้การควบคุมของค่าย Sabra, Shatila และ Burj el-Barajneh ซึ่งอยู่ในเบรุตทั้งหมด อมัลไม่สามารถเข้ายึดครองค่ายได้ จำนวนผู้เสียชีวิตไม่แน่นอน คาดว่ามีราว 100 – 1,000 คน แรงกดดันจากชาติอาหรับทำให้สงครามยุติลงเมื่อ 17 มิถุนายน พ.ศ. 2528
การรบครั้งที่ 2 พ.ศ. 2529.
หลังจากหยุดยิง สถานการณ์ยังตึงเครียดจนเกิดการสู้รบกันอีกในเดือนกันยายน พ.ศ. 2528 และเดือนมีนาคม พ.ศ. 2529 จนกระทั่ง 19 พฤษภาคม พ.ศ. 2529 เกิดการสู้รบอย่างรุนแรงขึ้นอีก อมัลไม่สามารถยึดค่ายได้แม้จะได้รับการสนับสนุนจากซีเรีย สถานการณ์สงบลงเมื่อซีเรียมีการจัดกองทหารใหม่เมื่อ 24 มิถุนายน พ.ศ. 2529
การสู้รบครั้งที่ 3 เดือนกันยายน พ.ศ. 2529.
ความขัดแย้งนี้เกิดขึ้นในภาคใต้ซึ่งมีทั้งชาวชีอะห์และชาวปาเลสไตน์ การสู้รบเกิดขึ้นที่ค่าย Rashidiyye เมื่อ 29 กันยายน พ.ศ. 2529 โดยกองทัพซีเรียช่วยฝ่ายอมัล และเครื่องบินของอิสราเอลเข้าไปโจมตีองค์กรปลดปล่อยปาเลสไตน์ การรบแพร่กระจายไปยังเบรุตอย่างรวดเร็ว กองทัพปาเลสไตน์เข้ายึดครอง Maghduche บนภูเขาในซีดอนเพื่อเปิดทางให้ค่าย Rashidiyye มีการเจรจาเพื่อหยุดยิงเมื่อ 15 ธันวาคม พ.ศ. 2529 แต่ถูกปฏิเสธโดยยัสเซอร์ อาราฟัตแห่งฟะตะห์ ฟะตะห์พยายามทำให้เหตุการณ์สงบลงโดยผ่านการประสานงานกับฮิซบุลลอหฺและอัล-มูรอบิตุน แต่การทิ้งระเบิดรอบ ๆ ค่ายพักยังคงมีอยู่ต่อไป ค่ายพักที่ถูกปิดล้อมเริ่มขาดแคลนอาหาร การสู้รบเริ่มขยายวงไปสู่ฮิซบุลลอหฺที่สนับสนุนปาเลสไตน์ ซีเรียเริ่มเข้ายึดครองเบรุตตะวันตกเมื่อ 21 กุมภาพันธ์ พ.ศ. 2530 ต่อมา อมัลมอบภาระในการดูแลค่ายพักให้ซีเรียเมื่อ 7 เมษายน พ.ศ. 2530 มีผู้เสียชีวิตในการสู้รบราว 3,781 คน การเข้ายึดครองของซีเรียทำให้สงครามค่ายผู้อพยพสิ้นสุดลงเมื่อเดือนกันยายน พ.ศ. 2534 กองทหารอมัลราว 2,800 เข้าร่วมในกองทัพซีเรีย
หลังจาก พ.ศ. 2533 อมัลได้รับการสนับสนุนจากซีเรีย และอมัลเห็นด้วยกับการมีกองทหารซีเรียในเลบานอน หลังจาก Rafik Hariri ถูกลอบสังหารเมื่อ พ.ศ. 2548 อมัลคัดค้านการถอนทหารซีเรีย ตั้งแต่พ.ศ. 2533 กลุ่มนี้ปรากฏในรัฐบาลและรัฐสภาอย่างต่อเนื่อง ปัจจุบันมีตัวแทน 14 คนในรัฐสภาของเลบานอน ในวิกฤตการณ์อิสราเอล-เลบานอน พ.ศ. 2549 มีสมาชิกของกลุ่มนี้ถูกลอบสังหาร 8 คน
ทริค ออร์ ทรีท
ชี (แก้ความกำกวม)
แนวร่วมปลดปล่อยอาหรับ
แนวร่วมปลดปล่อยอาหรับ (; , "jabha at-tahrir al-arabia") เป็นขบวนการทางการเมืองของชนกลุ่มน้อยชาวปาเลสไตน์ มีความใกล้ชิดกับพรรคบาธของซัดดัม ฮุสเซน
แนวร่วมปลดปล่อยอาหรับปรากฏตัวครั้งแรกเมื่อเดือนกุมภาพันธ์ พ.ศ. 2512 และเป็นสมาชิกขององค์กรปลดปล่อยปาเลสไตน์เมื่อเดือนมิถุนายน พ.ศ. 2512 ผู้นำคนแรกคือ Zeid Heidar ผู้นำคนอื่นๆได้แก่ Munif al-Razzaz, Abd al-Wahhab al-Kayyali และ Abd al-Rahim Ahmad หัวหน้าคนปัจจุบันคือ Rakad Salem ซึ่งถูกอิสราเอลคุมขัง ตัวแทนของแนวร่วมในคณะกรรมการสูงสุดขององค์กรปลดปล่อยปาเลสไตน์คือ Mahmoud Ismael
แนวคิดและความสัมพันธ์กับองค์กรปลดปล่อยปาเลสไตน์.
แนวคิดของแนวร่วมเป็นไปในทิศทางเดียวกับรัฐบาลอิรักคือแนวคิดอาหรับทั้งมวลของพรรคบาธ แนวร่วมเสนอให้เลิกใช้คำว่าปาเลสไตน์แต่ให้ใช้คำว่าสงครามอาหรับ-อิสราเอลแทน โดยมีอิรักเป็นผู้นำ
แนวร่วมยังคงดำเนินกิจกรรมกับชาวปาเลสไตน์ 40,000 คนในอิรัก แต่ถือว่าเป็นชุมชนชาวปาเลสไตน์จำนวนน้อย มีความสำคัญในการนำความช่วยเหลือจากรัฐบาลอิรักไปสู่ครอบครัวของมือระเบิดพลีชีพ. มีหนังสือพิมพ์รายเดือน Sawt al-Jamahir Samir Sanunu เป็นตัวแทนของกลุ่มในเลบานอน กลุ่มนี้ไม่เกี่ยวข้องกับการโจมตีอิสราเอลตั้งแต่ พ.ศ. 2533 ไม่อยู่ในรายชื่อกลุ่มก่อการร้ายของสหรัฐ สหประชาชาติและสหภาพยุโรป
ภาษาโกทคุ
ภาษายัซกุลยัม
ภาษากลุ่มปาร์มี
ภาษากาลาซา-อลา
ภาษาไวคาลีฅ
การพิสูจน์เอกลักษณ์บุคคล
กลุ่มอีสานพัฒนา
กลุ่มอีสานพัฒนา เป็นกลุ่มนักการเมืองในภาคตะวันออกเฉียงเหนือ เดิมสังกัด พรรคความหวังใหม่ ต่อมาในปี พ.ศ. 2551 ได้มีนักการเมืองบางส่วนแยกออกไปตั้งกลุ่มใหม่ ในชื่อ "กลุ่มขุนค้อน" หลังจากที่นายสมศักดิ์ เกียรติสุรนนท์ ได้รับเสนอชื่อให้ดำรงตำแหน่งรัฐมนตรีว่าการกระทรวงวัฒนธรรม ในรัฐบาลของนายสมัคร สุนทรเวช ในโควตาของกลุ่มอีสานพัฒนา แต่สมาชิกในกลุ่มมีความเห็นไม่ตรงกัน
ยุครัฐบาลนายสมัคร สุนทรเวช.
ในรัฐบาลของนายสมัคร สุนทรเวช ได้มีการแต่งตั้งรัฐมนตรีที่มาจากสมาชิกของกลุ่มอีสานพัฒนา คือ สมศักดิ์ เกียรติสุรนนท์ แต่สมาชิกบางส่วนของกลุ่มไม่เห็นด้วย จึงเป็นที่มาของการแยกออกมาตั้งกลุ่มขุนค้อน
ยุครัฐบาลนางสาวยิ่งลักษณ์ ชินวัตร.
ในรัฐบาลของนางสาวยิ่งลักษณ์ ชินวัตร มีรัฐมนตรีที่มาจากกลุ่มอีสานพัฒนา คือ สุรวิทย์ คนสมบูรณ์ เป็นรัฐมนตรีประจำสำนักนายกรัฐมนตรี ต่อมาได้มีการปรับคณะรัฐมนตรีในเดือนมกราคม พ.ศ. 2555 ให้นายสุรวิทย์ ไปเป็นรัฐมนตรีช่วยว่าการกระทรวงสาธารณสุข และนายศักดา คงเพชร เป็นรัฐมนตรีช่วยว่าการกระทรวงศึกษาธิการ
กลุ่มเพื่อนเนวิน
กลุ่มเพื่อน เป็นกลุ่มของนายเนวิน ชิดชอบ เป็นกลุ่มการเมืองที่มีพลังในการต่อรองทางการเมืองสูงมากภายในพรรคพลังประชาชน และเป็นกลุ่มสำคัญที่ผลักดันให้นายอภิสิทธิ์ เวชชาชีวะ และพรรคประชาธิปัตย์ได้จัดตั้งรัฐบาลในปลายปี พ.ศ. 2551 ภายหลังจากที่พรรคพลังประชาชนถูกศาลรัฐธรรมนูญวินิจฉัยให้ยุบพรรค ในปัจจุบันสมาชิกกลุ่มเพื่อนเนวินได้สังกัดพรรคภูมิใจไทย ซึ่งเป็นพรรคที่รองรับสมาชิกพรรคมัชฌิมาธิปไตยเดิมของนายสมศักดิ์ เทพสุทิน
อาร์. เคลลี
โรเบิร์ต ซิลเวสเตอร์ เคลลี  เกิดเมื่อวันที่ 8 มกราคม ค.ศ. 1967 หรือชื่อในวงการว่า อาร์. เคลลี  เป็นนักร้องเพลงแนวอาร์แอนด์บี โซลชาวอเมริกัน เป็นนักแต่งเพลง ในบางครั้งเป็นแร็ปเปอร์และโปรดิวเซอร์เพลง มีผลงานครั้งแรกในปี 1992 กับวง พับบลิก แอนเนาซ์เมนต์ เคลลีออกผลงานเดี่ยว และประสบความสำเร็จกับอัลบั้ม "12 Play" (1993) เขามีผลงานเพลงฮิตอย่าง "Bump N' Grind", "I Believe I Can Fly", "Ignition" เพลงมหากาพย์ที่เรียกว่า ฮิป-ฮอเปรา กับ "Trapped in the Closet" อาร์. เคลลีมียอดขายมากกว่า 75 ล้านยูนิตทั่วโลก และเป็นหนึ่งในศิลปินชายแนวอาร์แอนด์บีที่ประสบความสำเร็จสูงสุดในช่วงคริสต์ทศวรรษ 1990
ในวันที่ 6 มิถุนายน ค.ศ. 2002 เขาได้รับการตั้งข้อหาคดีทางเพศเล็กน้อย 21 ข้อหา รวมถึงคดีอนาจารเด็ก ซึ่งต่อมาเขาพ้นผิดเมื่อวันที่ 13 มิถุนายน ค.ศ. 2008 ต่อมาวันที่ 22 กุมภาพันธ์ ค.ศ. 2019 อาร์. เคลลีถูกตั้งข้อหาทารุณกรรมทางเพศ 10 ข้อหา วันที่ 11 กรกฎาคม ปีเดียวกัน เขาถูกคุมตัวเนื่องด้วยคดีทางเพศและขัดขวางการปฏิบัติหน้าที่ของเจ้าหน้าที่ ก่อนที่ต่อมาอาร์. เคลลีจะถูกตั้งข้อหาเพิ่มเกี่ยวกับสื่อลามกเด็ก การลักพาตัว และแรงงานบังคับ รวมเป็น 18 ข้อหา ปัจจุบัน เขาถูกคุมขังอยู่ที่ทัณฑสถานในเมืองชิคาโก
อาร์. เคลลี่
วอริเออร์โอโรจิ
วอริเออร์โอโรจิ  หรือที่ในญี่ปุ่นรู้จักว่า Musō Orochi  เป็นเกมที่ผสมระหว่าง Dynasty Warriors กับ Samurai Warriors โดยมีบริษัท KOEI เป็นผู้สร้าง การเล่นนั้นเป็นรูปแบบของ Musou เกมนี้สามารถสับเปลี่ยนตัวละครระหว่างเล่นได้ โดยจะเลือกเล่นได้ 3 ตัว ผู้เล่นสามารถเลือกเนื้อเรื่องได้ 4 ฝ่ายคือ Shu (จ๊กก๊ก), Wu (ง่อก๊ก), Wei (วุยก๊ก) และ SW (ซามุไร)
เกมได้เชื่อมเข้ากับระบบเพลย์สเตชันพอร์เทเบิล ซึ่งได้วางจำหน่ายในประเทศญี่ปุ่น เดือนกุมภาพันธ์ ค.ศ. 2008, 25 มีนาคมในสหรัฐ และ 28 มีนาคมในสหราชอาณาจักร ส่วนเวอร์ชันคอมพิวเตอร์ส่วนบุคคลได้วางจำหน่ายในสหรัฐวันที่ 25 มีนาคม ค.ศ. 2008
สำหรับภาคต่อได้วางจำหน่ายในญี่ปุ่นวันที่ 3 เมษายน ค.ศ. 2008 และวางจำหน่ายในยุโรปกับอเมริกาเหนือในเดือนกันยายน ค.ศ. 2008
Warrior orochi
ต้นคริสต์มาส
ต้นคริสต์มาส ในวัฒนธรรมของชาวคริสต์ หมายถึง ต้นไม้ในสวนสวรรค์ ซึ่งอาดัมและเอวาไปหยิบผลไม้มากิน และทำบาป ไม่เชื่อฟังพระเจ้า (ปฐก.3:1-6) 6) ตั้งแต่ศตวรรษที่ 11 ชาวคริสต์แสดงละครที่หน้าวัด ถึงความหมายของคริสต์มาส และเอาต้นไม้ต้นหนึ่งไว้ตรงกลาง เพื่อประดับฉาก แสดงถึงบาปกำเนิดของอาดัมและเอวา ต้นไม้ที่ใช้เป็นต้นสน (มิใช่พรรณไม้ชื่อคริสต์มาส) เนื่องจากเป็นต้นไม้ที่หาง่ายที่สุดในประเทศเหล่านั้น การแสดงละครคริสต์มาสแบบนี้ มีมาเป็นเวลาช้านานหลายร้อยปี จนถึงศตวรรษที่ 15 พระสังฆราชหลายแห่งได้ห้ามแสดง เนื่องจากการแสดงนั้น กลายเป็นการเล่นเหมือนลิเกล้อชาวบ้าน ผู้ปกครองบ้านเมืองและศาสนา ซึ่งไม่ตรงกับบรรยากาศของการฉลอง ชาวบ้านรู้สึกเสียดายที่ไม่มีโอกาสดูละครสนุก ๆ แบบนั้นอีก จึงไปสนุกกันที่บ้านของตน โดยเอาต้นไม้มาไว้ที่บ้าน หลังจากนั้นก็เริ่มมีการแขวนลูกแอปเปิ้ล ขนมและของขวัญอย่างที่เห็นอยู่ทุกวันนี้ นอกจากนั้น ชาวเยอรมันยังมีประเพณีอีกอย่างหนึ่งคือ มีการจุดเทียนหลายเล่มเป็นรูปปิรามิดไว้ตลอดคืนคริสต์มาส โดยมีดาวของดาวิดที่ยอดปิรามิด ซึ่งประเพณีที่จะแขวนของขวัญและขนมก็ได้รวมกับประเพณีของชาวเยอรมนี้มาตั้งแต่ศตวรรษที่ 16 โดยเอาเทียนมาไว้ที่ต้นไม้เป็นรูปทรงปิรามิด นี่เป็นที่มาของประเพณีปัจจุบัน ที่มีการแขวนของขวัญและไฟกะพริบไว้ที่ต้นคริสต์มาส และมีดาวของดาวิดไว้ที่สุดยอด ประเพณีนี้เป็นที่นิยมชมชอบของชาวตะวันตกอยู่มาก แม้ว่าประเพณีการตั้งต้นคริสต์มาสมีความเป็นมาดังกล่าว ชาวคริสต์ในสมัยนี้ก็ยังนิยมทำกันอยู่ เพราะเห็นว่ามีความหมายถึงพระเยซู ผู้เปรียบเสมือนต้นไม้แห่งชีวิต (ปฐก.2:9) ที่เขียวสดเสมอในทุกฤดูกาล ซึ่งหมายถึงนิรันดรภาพของพระเยซูเจ้า และนอกจากนั้นยังหมายถึงความสว่างของพระองค์ เสมือนแสงเทียนที่ส่องในความมืด ทั้งยังหมายถึงความชื่นชมยินดีและความสามัคคีที่พระเยซูเจ้าประทานให้ เพราะต้นไม้นั้นเป็นจุดรวมของครอบครัวในเทศกาลนั้น
คริสต์มาส (แก้ความกำกวม)
คริสต์มาส  อาจหมายถึง
แถบหินกระจาย
แถบหินกระจาย  คือย่านวัตถุไกลในระบบสุริยะที่มีดาวเคราะห์น้ำแข็งขนาดเล็กกระจัดกระจายอยู่ห่างๆ กัน เรียกชื่อว่า วัตถุในแถบหินกระจาย (; SDO) ซึ่งเป็นกลุ่มย่อยอยู่ในบรรดาตระกูลวัตถุพ้นดาวเนปจูน (trans-Neptunian object; TNO) วัตถุในแถบหินกระจายมีค่าความเยื้องศูนย์กลางของวงโคจรสูงสุดถึง 0.8 ความเอียงวงโคจรสูงสุด 40° มีระยะไกลดวงอาทิตย์ที่สุดมากกว่า 30 หน่วยดาราศาสตร์ วงโคจรที่ไกลมากขนาดนี้เชื่อว่าเป็นผลจากแรงโน้มถ่วงที่กระจัดกระจายโดยดาวแก๊สยักษ์
การสั่นพ้องของวงโคจร